Destroyer (Kissen albuma)

Destroyer Kiss hard rock taldearen estudioko laugarren albuma da, 1976ko martxoaren 15ean AEBetan argitaratu zena. Kissek AEBetan Top 20an sartzen zuen bigarren album kontsekutiboa izan zen, baita Alemaniako eta Zeelanda Berriko zerrendetan sartzea lortzen zuen lehena ere. Albumak urrezko zertikikazioa lortu zuen RIAAren eskutik, 1976ko apirilaren 22an. 1976ko azaroaren 11n platinozko kalifikazioa lortu zuen, honelako saria lortzen zuen lehen Kiss albuma.

Taldeak Alive! albumarekin izan zuen arrakastarekin jarraituz, Destroyer taldearen 70. hamarkaldiko estudioko grabazioetako anbizio gehienekoa da. Bob Ezrin, aurretik Alice Cooperrekin lan egin zuena, albuma ekoizteko kontratatu zuten. Ezrinek Kissi aurkeztu zion ekoizpen apainduren artean soinu efektuak, hari instrumentuak, oihukatzen zuten umeak eta bateria alderantzikatuak ("God of Thunder" abestian) izan ziren, baita ume koru bat ere.

"Great Expectations" abestiak Beethovenen Sonata 8 Znbk. Do Minorrean, opus 13 "Pathétique" obrako bigarren mugimenduko tema nagusiko lehen esaldia erabiltzen du, baina idazle kredituak Simmons eta Ezrini ematen zaizkio.

Destroyer kanpoko musikariak dituen lehen Kiss albuma da, New York Philharmonic-Symphony Orchestrako kideak adibidez. Hala ere, musikari bat ez da kredituetan agertzen: Dick Wagner, Alice Cooperren taldekoa, Ace Frehley ordezkatu zuen "Sweet Pain" bezalako abestietan (Frehleyk ez zuen karta joko bat jolasteari utzi nahi, abestiaren grabazio saioan zehar). Wagnerrek "Beth" abestian agertzen den gitarra akustikoa ere jotzen du. Alive! eta Destroyer albumekin izan zuten arrakastak taldeak Europan zehar beraien lehen bira egitea ekarri zuen.

Ingurukoa 
Beraien estudioko lehen hiru albumekin arrakasta xumeak eduki ondoren, Kissek sekulako arrkasta lortu zuen 1975eko Alive! zuzeneko albumarekin. Urrezko zertifikazioa lortzen zuen lehen albuma izan zen, eta multi-platinozko zertifikazioa ere lortu zuen. Alive! albumaren arrakastak, zein zerrendetan 110 astetan zehar egon zen, ez zuen taldeari bakarrik mesede egin, baita arazo ekonomikoak zituen diskoetxeari ere, Casablanca Records. 1975. urtearen amaieran, Kissek kontratu berria sinatu zuen Casablancarekin, batez ere diskoetxe honek taldearengan konfiantza handia izan zuelako hasierako urteetatik. Hala ere, kontratua bi albumerako baino ez zen, Casablanca taldeak Alive! albumaren salmentak bikoiztu ahal izango zituen seguru ez zegoelako.

Ekoizpena 
Destroyer albumerako entseguak 1975eko abuztuan hasi ziren, taldea Alive! promozionatzeko biran zegoelarik. Bob Ezrin, nork Alice Cooperren hainbat album arrakastatsu ekoiztu zituen, Kissekin lan egiteko aukeratu zuten. Taldeak ikusi zuen Ezrin beraien soinua hurrengo mailara eramateko pertsona egokia zela, baita Alive! albumarekin lortu zuten arrakasta komertziala mantentzeko.

Albumerako lehen grabazio saioak 1075eko irailaren 3tik 6ra izan ziren, New York Cityko Electric Lady Studios estudioetan, Dressed to Kill eta Alive! biren arteko atseden txiki batean. Albumeko oinarrizko pistak grabatu zituzten denbora hartan. Destroyer albumerako grabazio saio gehienak 1976ko urtarrilean izan ziren, Alive! bira amaitu ondoren.

Destroyer saioetan grabatu zuten lehen demoa "Ain't None of Your Business" izan zen, Peter Crissek abesten zuelarik. Taldeak Becky Hobbs eta Lew Anderson country musikariek idatzitako abesti astun hau baztertu zuen, eta beranduago Michael Des Barresren taldearen Detective izeneko lehen albumean agertu zen 1977an. Nahiz eta abesti hau baztertu zuten, kanpoko musikarien abestiak eta aholkuak onartu zituzten. Batez ere, Kim Fowley eta Mark Anthony abestien idazte prozesuan parte-hartzaile garrantzitsuak bihurtu ziren.

Grabazio saioetan zehar, Ezrinek hainbat taktika erabili zituen Kissek grabatzen zuen musikaren kalitatea hobetzeko. Taldeko inor musikari prestatua ez zenez, Ezrinek saioak eteten zituen musika teoriaren oinarrizko ezagutzak emateko. Saioei diziplina itxura bat emateko, txilibitu bat eramaten zuen saman, eta taldea bultzatzen zuen "Kanpinlari halakoak, lan egingo dogu!" moduko gauzak esanez. Outro bat grabatzen ari zirela, Simmonsek lehenegi jotzeari utzi zionean, Ezrinek zera esan zion, "Ez ezazu inoiz jotzeari utzi nik esaten ez badizut!"

Paul Stanleyk geroago Ezrinekin lan egin izana "erreklutazio entrenamendu musikal" batekin konparatu zuen, baina taldea "askoz ere burutsuagoa irten zela". Simmonsek iritzi bera zuen zera esanez, "Garai hartan behar genuena izan zen". Frehley, nork ez zuen grabazio prozesua Ezrinek nahi zuen diziplinarekin egin, askotan ekoizlearekin desados agertu zen. Bere soloen hainbat hartualdi jotzea eskatu izanak haserretu zuen, eta ez zuen saioetan lagundu nahi. Horregatik, Ezrinek Dick Wagner gitarjolea ekarri zuen, eta Ace ordezkatzea mehatxatu zuen, eta Acek serioago parte hartu zuen.

Azalaren diseinua 
Destroyer albumaren azaleko diseinua Ken Kelly fantasia artistak margotu zuen. Albumaren argitalpena baino lehen, Simmonsi Kellyren artea gustatu zitzaion, nor Kellyrekin batu zen Destroyer albumerako ideiak komentatzeko. Kellyk lana onartu zuen, baina Kiss zuzenean ikustea eskatu zuen, inspirazioa lortzeko. Kontzertu batera gonbidatu zuten, eta backstagerako pase bat eman zioten. Geroago kontzertuari buruz zera esan zuen, "Txundituta utzi ninduan". Geroago, Kelly berriz kontratatu zuten 1977ko Love Gun albumeko portada marrazteko.

Kellyren jatorrizko albumerako azala diskoetxeak baztertu zuen, marraztu zituen eskonbro eta suarekin zakarregia zela uste zutelako. Gainera, jatorrizko bertsioan Kisseko taldekideak "Alive" birako jantziekin agertzen ziren.

Aurreko azalean, taldea eskonbro pilo baten gainean ibiltzen agertzen da, eta atzekalde hondatu bat eraikin suntsituekin, batzuek sua hartu dutelarik. Atzeko azalak antzeko eszena agertzen du, baina sua hartu duten eraikin gehiagorekin. LParen aurreko aldeak Kissen logo handi bat dakar eta "Detroit Rock City" abestiaren letrak. Beste aldeak "Shout It Out Loud" abestiaren letrak, eta Kiss Army zaleen kluberako iragarki bat.

Harrera 

Destroyer albumak salmenta onak izan zituen bere argitalpenetik 1976ko martxoaren 15ean, eta apirilaren 22an urrezko kalifikazioa lortu zuen. Nahiz eta benetako salmenta kopurua ez da ezagutzen, Stanleyk esan zuen albumak hasieran 850.000 kopia saldu zituela AEBetan, Kissen hasierako beste hiru albumen gainetik. Maiatzaren 15ean Billboard album zerrendako 11. postua lortu ondoren, Destroyer albumak behera egin zuen eta abuztuan 192. postuan zegoen. Hasierako hiru singleak — "Shout It Out Loud", "Flaming Youth" eta "Detroit Rock City" — ez zituzten oso salmenta egokiak izan, eta taldeak eta bere administrazioak albuma porrot moduan ikusten hasi zen, Alive! albumarekin konparatuz. Taldeak eta Ezrinek zaleen erreakzioari egotzi zioten Destroyerrek pentsatutako salmentak ez izana. Ezrinek ere esan zuen "oinarrizko rock prentsa" albumarekin nahiko kritikoa izan zela. Rolling Stonek "puztutako balada", "oinezko bateria" eta "hala-moduzko emanaldi" moduan mintzatu zen bere berrikusketan.

Albumaren salmentak ez ziren igo irrati kateek "Detroit Rock City" singlearen B-aldea jartzen hasi ziren arte, "Beth". Balada, Simmonsen esanetan B-alde moduan nahitan jarri zena irratiek "Detroit Rock City" jartzen behartzeko jarri zena, entzuleen eskaera ugari izaten hasi zen eta ezusteko arrakasta izan zuen. "Beth" laugarren single moduan berrargitaratu zuten abuztuaren amaieran, eta 7. postua lortu zuen Billboard single zerrendan irailaren 25ean. Taldearen Top 10eko lehen abestia izan zen, eta albumaren salmentak bultzatu zituen. Azaroaren 11n Destroyer platinozko kalifikazioa lortzen zuen lehen Kiss albuma bihurtu zen.

Albumak zaleen esker ona lortuko zuen urte asko geroago. 1989an, Kerrang! aldizkariak albuma "Inoizko 100 Heavy Metal Album Onenen" zerrendako 36. postuan jarri zuen. 2003an, 496. postua lortu zuen Rolling Stone aldizkariaren Inoizko 500 Album Onenen zerrendan. 2006an, 60. postua lortu zuen Guitar World aldizkariaren Inoizko 100 Gitarra Album Onenen zerrendan.

Abesti zerrenda

Bertsioak

"Beth" 
 Peter Crissek "Beth" bertsionatu zuen bere Cat #1 bakarlari albumean.
 Groovie Ghoulies beraien 1989ko Appetite for Adrenochrome albumean bertsionatu zuten zerrendatu gabeko abesti moduan.
 No Use for a Name "Beth" bertsionatu zuten beraien 1997ko Making Friends albumean, zerrendatu gabeko abesti moduan ere.
 Coffin Break abestia bertsionatu zuten Hard to Believe: Kiss Covers Compilation Kiss tributu albumean.
 "Beth" Glee telebista saioan bertsionatu zuten "Theatricality" kapituluan.

"God of Thunder" 
 The Melvinsek bertsio bat grabatu zuten Hard to Believe: Kiss Covers Compilation Kissen tributu albumerako.
 Iced Earthek "God of Thunder" bertsionatu zuen beraien Tribute to the Gods tributu albumean. "Creatures of the Night" abestiaren bertsioa ere agertzen da albumean.
 White Zombiek abestia bertsionatu zuten beraien God of Thunder EPan.
 Raging Speedhorn taldeak abestiaren bertsioa egin zuten How the Great Have Fallen albumean.
 Entombed death metal talde suediarrak abestiaren bertsioa egin zuten beraien Sons of Satan Praise the Lord arrakasten albumean agertzen dena.
 Death taldeak abestiaren bertsioa egin zuten beraien 1991ko Human albumaren edizio japoniarraren bonus moduan.
 Rigor Sardonicous doom metal talde amerikarrak abestiaren bertsioa egin zuen Risus Ex Mortuus albumean.
 Rob Zombie (ahotsak), Slash (gitarra), Ace Frehley (gitarra), Tommy Lee (bateria), Gilby Clarke (gitarra), eta Scott Ianek (baxua) osotutako supertaldeak abestiaren bertsioa jo zuten Kissen VH1 Rock Honors emanaldian.
 Quintronek eta Miss Pussycatek abestia bertsionatu zuten beraien 2005eko Swamp Tech albumean.
 Ripperek abestia bertsionatu zuen beraien 2009ko The Dead Have Rizen albumean Black Widow Recordsen.

"Do You Love Me?" 
 Nirvanak abestia bertsionatu zuen Hard to Believe: Kiss Covers Compilation albumerako.
 Girlschool taldeak abestiaren bertsioa egin zuten Running Wild albumean.
 Girl abestiaren bertsio bat sartu zuten beraien Sheer Greed lehen albumean.

Langileak

Taldekideak 
 Paul Stanley – gitarra erritmikoa, ahotsak
 Gene Simmons – baxua, ahotsak
 Ace Frehley – gitarra nagusia, koruak
 Peter Criss – bateria, perkusioa, ahotsak

Bestelako musikariak 
 Dick Wagner – gitarra soloa "Sweet Pain" abestian
 Brooklyn Boys Chorus – ahotsak "Great Expectations" abestian
 David eta Josh Ezrin – ahotsak "God of Thunder" abestian

Ekoizpena 
 Bob Ezrin – ekoizlea, orkestrazioa
 H.A. Macmillan – orkestrazioa
 Jay Messina – audio ingeniaria
 Corky Stasiak – ingeniaria

Zerrendak

Albuma

Singleak

Zertifikazioak

Arrakasta 
Destroyer albumari ematen zaizkion zerrendeteako postuei buruzko informazioa AcclaimedMusic.net webgunetik hartua dago.

(*) ordenatu gabeko zerrendak.

Argitalpen historia

Erreferentziak 

Bibliografia

Kanpo estekak 
 Albuma sarean Radio3Neten, Romanian Radio Broadcasting Companyko irrati kate batean

Kiss musika taldearen albumak
1976ko musika diskoak
Bob Ezrinek ekoiztutako albumak
Casablanca Records albumak